**ELŐTERJESZTÉS**

**A Gazdasági és Városstratégiai Bizottság 2017. október 25-i ülésére**

**Javaslat a vagyongazdálkodási bevételek alakulásáról szóló tájékoztató**

**elfogadására**

Tájékoztatom a Tisztelt Bizottságot, hogy a 2017. évi költségvetéséről szóló 4/2017. (III. 7.) önkormányzati rendelet 550.000 eFt összegre állapította meg a vagyongazdálkodásból származó bevételek előirányzatát. A költségvetési rendelet alapján a Gazdasági és Városstratégiai Bizottság rendes ülésein bemutatásra kerülnek a vagyongazdálkodási bevételek. Az előirányzatra tekintettel jelen előterjesztésben is ismertetni kívánom a vagyonbevételek alakulását 2017. október 16. napjáig bezárólag.

|  |  |  |  |  |
| --- | --- | --- | --- | --- |
|  | **Értékesített vagyontárgy** | **Alap-****terület** | **Eladási ár****(nettó)** | **ÁFA** |
| **hrsz.** | **elhelyezkedés** |
| **1.** | **6254/A/8** | **Király utca 1. III/10.****(lakás)** | **116 m2** | 16.700.000,- Ftebből 2016. évben 1.670.000,- Ft**2017. évben 15.030.000,- Ft**  |  |
| **2.** | **1518/2** | **11-es Huszár út 147.****(iskola)** | **1816 m2** | **21.377.717,- Ft** | **5.771.983,- Ft** |
| **3.** | **9954/A/2** | **Győrffy I. u. 1. fszt. 5.****(lakás)** | **48 m2** | **2.970.000,- Ft** |  |
| **4.** | **9975** | **Győrffy I. u. 35.****(lakóház, udvar,** **gazd. épület)** | **573 m2** | **10.980.000,- Ft** |  |
| **5.** | **6874/A/15** | **Malom u. 5. I/3.****(lakás)** | **54 m2** | **2.202.579,- Ft** |  |
| **6.** | **11838** | **Győzelem u. – Szt. István király utca sarka****(kivett közút)** | **122 m2** | **168.110,- Ft** | **45.390,- Ft** |
| **7.** | **2055/2** | **Vasút utcai (beépítetlen terület)** | **838 m2** | **275.591,- Ft** | **74.409,- Ft** |
| **8.** | **1230/1** | **Bajnok utcai****(beépítetlen terület)** | **633 m2** | **5.039.370,- Ft** | **1.360.630,- Ft** |
| **9.** | **120/5** | **Herényi (beépítetlen terület – nem építési telek)** | **2333 m2** | **2.799.600,- Ft** |  |
| 10. | 5200 | Győrffy I. u. 18.(lakóház, udvar) | 859 m2 | 44.270.000,- Ft |  |
| 11. | 9958/2/A/4 | Győrffy I. u. 3. fszt. 4. (lakás) | 29 m2 | 3.600.000,- Ft |  |
| 12. | 9952 | Körmendi út 32. (lakóház, udvar, gazd. épület) | 810 m2 | 16.300.000,- Ft |  |
| **13.** | **6531/A/2** | **Savaria tér 1/B. al. 1.** **(egyéb helyiség – légópince)** | **69 m2** | **401.000,- Ft** | **108.270,- Ft** |
| **14.** | **6531/A/4** | **Savaria tér 1/C. al. 1.** **(egyéb helyiség – légópince)** | **68 m2** | **325.000,- Ft** | **87.750,- Ft** |
| **15.** | **2050** | **Vasút utcai****(beépítetlen terület)** | **2367 m 2** | **708.661,- Ft** | **191.339,- Ft** |
| **16.** | **Pannon Regionális Fejlesztési Zrt.részvényértékesítés** | **526.840,- Ft** |  |
| **Összesen:** | **126.974.468,- Ft** | **7.639.771,- Ft** |
| **134.614.239,- Ft** |

**A fenti táblázatokban vastagon szedett ingatlanok teljes vételára kiegyenlítésre került 2017. évben, az önkormányzat bankszámláján jóváírásra került.** A nem vastagon szedett ingatlanok vonatkozásában az adásvételi szerződések aláírása folyamatban van, illetőleg a vételár szerződés szerinti kiegyenlítésének határideje még nem telt le.

A Közgyűlés a 239/2017. (IX. 14.) Kgy. sz. határozatában a Szombathely, Kossuth L. u. 2., Szily János utca 42. és a Kisfaludy Sándor utca 1. szám alatti ingatlanok pályázati felhívásait elfogadta, és felhatalmazott, hogy az előterjesztés mellékletében foglalt pályázati felhívások alapján az ingatlanok értékesítésére vonatkozóan a pályázatokat írjam ki.

A három ingatlan vonatkozásában a pályázati eljárások 2017. szeptember 25. napjától 2017. október 25. napjáig tartanak, amelyek eredményéről szóban tájékoztatom a Tisztelt Bizottságot.

Felhívom a Tisztelt Bizottság figyelmét, hogy a 2017. évi költségvetéséről szóló 4/2017. (III. 7.) önkormányzati rendelet 550.000 eFt összegre állapította meg a vagyongazdálkodásból származó bevételek előirányzatát. Az önkormányzat számlájára 2017. október 17. napjával bezárólag 73.973.832,- Ft érkezett.

Amennyiben a három nagyobb értékű ingatlan pályázatai eredményesek lennének, abban az esetben sem érkeznének be az önkormányzat számlájára 2017. évben, tekintettel a Magyar Állam elővásárlási jogáról történő lemondás 30 napos határidejére, továbbá a lemondó nyilatkozat vevő által kézhezvételtől számított 30 napos vételár megfizetés határidejére.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

Szombathely, 2017. október 18.

 **/: Dr. Puskás Tivadar :/**

**Határozati javaslat**

**…./2017. (X. 25.) GVB. számú határozat**

A Gazdasági és Városstratégiai Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (1) bekezdés 26. pontja alapján a vagyongazdálkodási bevételek alakulásáról szóló tájékoztatót elfogadja.

**Felelős:** Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője)

**Határidő**: azonnal